กฎกระทรวงกฎกระทรวงให้ใช้บังคับผังเมืองรวมชุมชนสุวินทวงศ์จังหวัดฉะเชิงเทราพ.ศ. ๒๕๕๘[๑] อาศัยอำนาจตามความในมาตรา ๕ แห่งพระราชบัญญัติการผังเมือง พ.ศ. ๒๕๑๘และมาตรา ๒๖ วรรคหนึ่ง แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑กฎกระทรวงนี้ให้ใช้บังคับได้มีกำหนดห้าปีข้อ ๒ให้ใช้บังคับผังเมืองรวม ในท้องที่ตำบลศาลาแดง ตำบลบางน้ำเปรี้ยวอำเภอบางน้ำเปรี้ยว ตำบลคลองนครเนื่องเขต ตำบลบางขวัญ ตำบลท่าไข่ ตำบลคลองหลวงแพ่งตำบลคลองอุดมชลจร ตำบลหนามแดง ตำบลวังตะเคียน ตำบลคลองเปรง ตำบลบางเตย ตำบลโสธรตำบลบางกะไห ตำบลบางพระ อำเภอเมืองฉะเชิงเทรา และตำบลเกาะไร่ ตำบลเทพราชตำบลคลองประเวศ ตำบลบางกรูด ตำบลสนามจันทร์ ตำบลลาดขวาง อำเภอบ้านโพธิ์จังหวัดฉะเชิงเทรา ภายในแนวเขตตามแผนที่ท้ายกฎกระทรวงนี้ข้อ ๓การวางและจัดทำผังเมืองรวมตามกฎกระทรวงนี้มีวัตถุประสงค์เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สินการคมนาคมและการขนส่ง การสาธารณูปโภค บริการสาธารณะและสภาพแวดล้อมในบริเวณแนวเขตตามข้อ ๒ให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติข้อ ๔ผังเมืองรวมตามกฎกระทรวงนี้มีนโยบายและมาตรการเพื่อจัดระบบการใช้ประโยชน์ที่ดินโครงข่ายคมนาคมขนส่งและบริการสาธารณะให้มีประสิทธิภาพสามารถรองรับและสอดคล้องกับการขยายตัวของชุมชนในอนาคตรวมทั้งส่งเสริมและพัฒนาเศรษฐกิจ โดยมีสาระสำคัญ ดังต่อไปนี้(๑) ส่งเสริมและพัฒนาด้านเศรษฐกิจโดยเน้นการเป็นแหล่งพื้นที่การรองรับการขยายตัวทางด้านอุตสาหกรรมเทคโนโลยีระดับสูงและอุตสาหกรรมสะอาด ตามแนวทางการพัฒนาเมืองบริวารภาคมหานคร(๒)ส่งเสริมการพัฒนาด้านที่อยู่อาศัยและพาณิชยกรรมให้สอดคล้องกับการขยายตัวของชุมชนและระบบเศรษฐกิจของจังหวัดฉะเชิงเทรา(๓) พัฒนาการบริการทางสังคม การสาธารณูปโภคและสาธารณูปการให้เพียงพอและได้มาตรฐาน(๔) อนุรักษ์พื้นที่ที่เหมาะสมกับการเกษตรซึ่งเป็นพื้นที่รับบริการของชลประทานในโครงการพระองค์ไชยานุชิต(๕) อนุรักษ์ทรัพยากรธรรมชาติและสิ่งแวดล้อมโดยเฉพาะคลองสำคัญซึ่งเป็นคลองระบายน้ำและคลองส่งน้ำสำหรับการประปาของจังหวัดฉะเชิงเทราข้อ ๕การใช้ประโยชน์ที่ดินภายในเขตผังเมืองรวม ให้เป็นไปตามแผนผังกำหนดการใช้ประโยชน์ที่ดินตามที่ได้จำแนกประเภทแผนผังแสดงโครงการคมนาคมและขนส่ง และรายการประกอบแผนผังท้ายกฎกระทรวงนี้ข้อ ๖การใช้ประโยชน์ที่ดินตามแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้ให้เป็นไป ดังต่อไปนี้(๑) ที่ดินในบริเวณหมายเลข ๑.๑ ถึงหมายเลข ๑.๓๐ที่กำหนดไว้เป็นสีเหลือง ให้เป็นที่ดินประเภทที่อยู่อาศัยหนาแน่นน้อย(๒) ที่ดินในบริเวณหมายเลข ๒.๑ ถึงหมายเลข ๒.๑๒ ที่กำหนดไว้เป็นสีส้มให้เป็นที่ดินประเภทที่อยู่อาศัยหนาแน่นปานกลาง(๓) ที่ดินในบริเวณหมายเลข ๓.๑ ถึงหมายเลข ๓.๔ ที่กำหนดไว้เป็นสีแดงให้เป็นที่ดินประเภทพาณิชยกรรมและที่อยู่อาศัยหนาแน่นมาก(๔) ที่ดินในบริเวณหมายเลข ๔.๑ ถึงหมายเลข ๔.๗ ที่กำหนดไว้เป็นสีม่วงให้เป็นที่ดินประเภทอุตสาหกรรมและคลังสินค้า(๕) ที่ดินในบริเวณหมายเลข ๕.๑ ถึงหมายเลข ๕.๘๑ ที่กำหนดไว้เป็นสีเขียวให้เป็นที่ดินประเภทชนบทและเกษตรกรรม(๖) ที่ดินในบริเวณหมายเลข ๖.๑ ถึงหมายเลข ๖.๒๙ที่กำหนดไว้เป็นสีเขียวมีกรอบและเส้นทแยงสีน้ำตาลให้เป็นที่ดินประเภทปฏิรูปที่ดินเพื่อเกษตรกรรม(๗) ที่ดินในบริเวณหมายเลข ๗ที่กำหนดไว้เป็นสีเขียวอ่อน ให้เป็นที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม(๘) ที่ดินในบริเวณหมายเลข ๘.๑ ถึงหมายเลข ๘.๔๐ที่กำหนดไว้เป็นสีเขียวมะกอก ให้เป็นที่ดินประเภทสถาบันการศึกษา(๙) ที่ดินในบริเวณหมายเลข ๙.๑ ถึงหมายเลข ๙.๔๙ที่กำหนดไว้เป็นสีเทาอ่อน ให้เป็นที่ดินประเภทสถาบันศาสนา(๑๐) ที่ดินในบริเวณหมายเลข ๑๐.๑ ถึงหมายเลข ๑๐.๓๗ที่กำหนดไว้เป็นสีน้ำเงิน ให้เป็นที่ดินประเภทสถาบันราชการการสาธารณูปโภคและสาธารณูปการข้อ ๗ที่ดินประเภทที่อยู่อาศัยหนาแน่นน้อยให้ใช้ประโยชน์ที่ดินเพื่อการอยู่อาศัย สถาบันราชการ การสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบห้าของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และโรงงานบำบัดน้ำเสียรวมของชุมชนที่อยู่ห่างจากริมคลองแสนแสบคลองพระองค์เจ้าไชยานุชิต คลองนครเนื่องเขต คลองขวาง คลองอุดมชลจรและคลองประเวศบุรีรมย์ ไม่น้อยกว่า ๕๐๐ เมตร(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) จัดสรรที่ดินเพื่อประกอบอุตสาหกรรม(๖) การอยู่อาศัยหรือประกอบพาณิชยกรรมประเภทอาคารขนาดใหญ่(๗)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๘) ไซโลเก็บผลิตผลทางการเกษตร(๙) กำจัดมูลฝอย(๑๐) ซื้อขายหรือเก็บเศษวัสดุการใช้ประโยชน์ที่ดินริมทางหลวงชนบท ฉช. ๓๐๐๑ให้มีที่ว่างตามแนวขนานริมเขตทางไม่น้อยกว่า ๖ เมตรการใช้ประโยชน์ที่ดินริมฝั่งลำคลองหรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๘ที่ดินประเภทที่อยู่อาศัยหนาแน่นปานกลาง ให้ใช้ประโยชน์ที่ดินเพื่อการอยู่อาศัยสถาบันราชการ การสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละยี่สิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และโรงงานบำบัดน้ำเสียรวมของชุมชนที่อยู่ห่างจากริมคลองแสนแสบคลองพระองค์เจ้าไชยานุชิต คลองนครเนื่องเขต และคลองประเวศบุรีรมย์ไม่น้อยกว่า ๕๐๐เมตร(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุ และสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗)การอยู่อาศัยหรือประกอบพาณิชยกรรมประเภทอาคารขนาดใหญ่และอาคารขนาดใหญ่พิเศษ(๘)คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๙) ไซโลเก็บผลิตผลทางการเกษตร(๑๐) กำจัดมูลฝอย(๑๑) ซื้อขายหรือเก็บเศษวัสดุการใช้ประโยชน์ที่ดินริมทางหลวงชนบท ฉช. ๓๐๐๑ให้มีที่ว่างตามแนวขนานริมเขตทางไม่น้อยกว่า ๖ เมตรการใช้ประโยชน์ที่ดินริมฝั่งลำคลองหรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๙ที่ดินประเภทพาณิชยกรรมและที่อยู่อาศัยหนาแน่นมากให้ใช้ประโยชน์ที่ดินเพื่อพาณิชยกรรม การอยู่อาศัย สถาบันราชการการสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบห้าของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้(๒) คลังน้ำมัน สถานที่เก็บรักษาน้ำมันลักษณะที่สาม สถานีบริการน้ำมันประเภท ก สถานีบริการน้ำมันประเภท ขสถานีบริการน้ำมันประเภท ค ลักษณะที่สอง สถานีบริการน้ำมันประเภท จ ลักษณะที่สองและสถานีบริการน้ำมันประเภท ฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทโรงเก็บและสถานีบริการก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๘) ไซโลเก็บผลิตผลทางการเกษตร(๙) กำจัดมูลฝอย(๑๐) ซื้อขายหรือเก็บเศษวัสดุการใช้ประโยชน์ที่ดินริมทางหลวงชนบท ฉช. ๓๐๐๑ให้มีที่ว่างตามแนวขนานริมเขตทางไม่น้อยกว่า ๖ เมตรการใช้ประโยชน์ที่ดินริมลำคลองหรือแหล่งน้ำสาธารณะ ให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๑๐[๒] ที่ดินประเภทอุตสาหกรรมและคลังสินค้าให้ใช้ประโยชน์ที่ดินเพื่ออุตสาหกรรมคลังสินค้า การสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) ประกอบกิจการโรงงานตามที่กำหนด ดังต่อไปนี้(ก) โรงงานสกัดน้ำมันจากพืช สัตว์ หรือไขมันสัตว์เฉพาะที่ใช้สารตัวทำละลายในการสกัด(ข) โรงงานประกอบกิจการเกี่ยวกับเคมีภัณฑ์ สารเคมี หรือวัตถุอันตราย(ค) โรงงานประกอบกิจการเกี่ยวกับปุ๋ยหรือสารป้องกัน หรือกำจัดศัตรูพืชหรือสัตว์ ยกเว้นการผลิตปุ๋ยอินทรีย์และการผลิตปุ๋ยเคมีที่ไม่มีการใช้แอมโมเนียมไนเตรต (Ammonium Nitrate) หรือโปแตสเซียมคลอเรต (Potassium Chlorate)(ง)โรงงานประกอบกิจการเกี่ยวกับการผลิตยางเรซินสังเคราะห์ ยางอีลาสโตเมอร์พลาสติก หรือเส้นใยสังเคราะห์ซึ่งมิใช่ใยแก้ว(จ) โรงงานประกอบกิจการเกี่ยวกับสี น้ำมันชักเงา เชลแล็ก แล็กเกอร์หรือผลิตภัณฑ์สำหรับใช้ยา หรืออุด ยกเว้นการผลิตสีน้ำ(ฉ) โรงงานประกอบกิจการเกี่ยวกับการทำไม้ขีดไฟ วัตถุระเบิดหรือดอกไม้ไฟ หรือการทำคาร์บอนดำ(ช) โรงงานกลั่นน้ำมันปิโตรเลียม(ซ) โรงงานประกอบกิจการเกี่ยวกับผลิตภัณฑ์จากปิโตรเลียม ถ่านหินหรือลิกไนต์ ยกเว้นแอสฟัลท์ติกคอนกรีต(ฌ) โรงงานผลิตก๊าซ ซึ่งมิใช่ก๊าซธรรมชาติ ส่ง หรือจำหน่ายก๊าซ(ญ) โรงงานบรรจุก๊าซแต่ไม่รวมถึงการบรรจุก๊าซที่เป็นน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิง(ฎ) โรงงานห้องเย็น เฉพาะที่ใช้แอมโมเนียเป็นสารทำความเย็น(ฏ) โรงงานผลิต ซ่อมแซม ดัดแปลง เครื่องกระสุนปืน วัตถุระเบิดหรือสิ่งอื่นใดที่มีอำนาจในการประหาร ทำลายหรือทำให้หมดสมรรถภาพในทำนองเดียวกับอาวุธปืน เครื่องกระสุนปืนหรือวัตถุระเบิด และรวมถึงสิ่งประกอบของสิ่งดังกล่าว(ฐ) โรงงานเกี่ยวกับกระดูกสัตว์(ฑ) โรงงานผลิตเยื่อกระดาษจากไม้ เศษผ้า หรือเส้นใย(ฒ) โรงงานอุตสาหกรรมคลอ แอลคาไลน์ (Chlor Alkaline Industry) ที่ใช้โซเดียมคลอไรด์ (NaCL) เป็นวัตถุดิบในการผลิตโซเดียมคาร์บอเนต (Na2CO3) โซเดียมไฮดรอกไซด์ (NaOH) กรดไฮโดรคลอริก (HCL) คลอรีน (CL2) โซเดียมไฮโพคลอไรด์ (NaOCL) และปูนคลอรีน (Bleaching Powder)(ณ)โรงงานผลิตสารออกฤทธิ์หรือสารที่ใช้ป้องกันหรือกำจัดศัตรูพืชหรือสัตว์โดยกระบวนการทางเคมี(ด) โรงงานผลิต ดัดแปลง หรือซ่อมแซมวัตถุระเบิด(ต) โรงงานแยกก๊าซธรรมชาติ(ถ) โรงไฟฟ้าโดยใช้ถ่านหินเป็นเชื้อเพลิง และโรงไฟฟ้าประเภทอื่นที่ใช้กำลังการผลิตเกิน๕ เมกะวัตต์(ท) โรงงานผลิตซีเมนต์(ธ) โรงงานผลิตโลหะขั้นต้น(น) โรงงานผลิตถ่านไฟฉายและแบตเตอรี่(บ) โรงงานผลิตหลอดฟลูออเรสเซนต์(ป) โรงงานรับซื้อหม้อแบตเตอรี่เก่าและนำตะกั่วกลับมาหลอมใหม่(ผ) โรงงานผลิตโซดาแอช(ฝ) โรงงานเกี่ยวกับหนังสัตว์และฟอกหรือย้อมสีขนสัตว์(พ) โรงงานฟอกหรือย้อมสีด้ายหรือสิ่งทอ(ฟ) โรงงานต้ม กลั่น หรือผสมสุรา(ภ)โรงงานผลิตเอทิลแอลกอฮอล์ซึ่งมิใช่เอทิลแอลกอฮอล์ที่ผลิตจากกากซัลไฟต์ ในการทำเยื่อกระดาษ(ม) โรงงานทำหรือผสมสุราจากผลไม้หรือสุราแช่อื่น ๆ ยกเว้นการทำป่นหรือบดมอลต์หรือการทำเบียร์(ย) โรงงานประกอบกิจการเกี่ยวกับเยื่อกระดาษ(ร) โรงงานผลิต ซ่อม หล่อหรือหล่อดอกยางนอกหรือยางใน สำหรับยานพาหนะที่เคลื่อนที่ด้วยเครื่องกล คนหรือสัตว์(ล) โรงงานประกอบกิจการเกี่ยวกับการถลุง หลอม หล่อ หรือผลิตเหล็กหรือเหล็กกล้า ในขั้นต้น (Iron and Steel Basic Industries)(ว)โรงงานประกอบกิจการเกี่ยวกับการฝังกลบสิ่งปฏิกูลหรือวัสดุที่ไม่ใช้แล้ว ที่มีลักษณะและคุณสมบัติตามที่กำหนดไว้ตามกฎหมายว่าด้วยโรงงาน(๒) สุสานและฌาปนสถานตามกฎหมายว่าด้วยสุสานและฌาปนสถาน(๓) จัดสรรที่ดินเพื่อประกอบพาณิชยกรรม(๔) จัดสรรที่ดินเพื่อการอยู่อาศัย(๕) สถานสงเคราะห์หรือรับเลี้ยงเด็ก(๖) สถานสงเคราะห์หรือรับเลี้ยงคนชรา(๗) สถานสงเคราะห์หรือรับเลี้ยงคนพิการ(๘) สถาบันการศึกษาการใช้ประโยชน์ที่ดินในบริเวณหมายเลข ๔.๗ให้มีระยะกันชนจากแนวขนานของที่ดินประเภทที่อยู่อาศัยหนาแน่นน้อยที่ดินประเภทที่อยู่อาศัยหนาแน่นปานกลาง ที่ดินประเภทปฏิรูปที่ดินเพื่อเกษตรกรรมและที่ดินประเภทสถาบันราชการ การสาธารณูปโภคและสาธารณูปการและมีที่ว่างเพื่อปลูกต้นไม้ไม่น้อยกว่า ๑๐ เมตร ห้ามประกอบกิจการทุกประเภทเว้นแต่เป็นการก่อสร้างถนนที่จอดรถยนต์การสาธารณูปโภคที่เกี่ยวข้อง รั้ว กำแพง แนวท่อขนส่งผลิตภัณฑ์ และทางเข้าออกของอาคารหรือทางเข้าออกของรถในพื้นที่กันชนนี้การใช้ประโยชน์ที่ดินริมฝั่งลำคลองหรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๑๑ที่ดินประเภทชนบทและเกษตรกรรมให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรม สถาบันราชการการสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และโรงงานบำบัดน้ำเสียรวมของชุมชนที่อยู่ห่างจากริมแม่น้ำบางปะกง คลองแสนแสบคลองหลวงแพ่ง คลองพระองค์เจ้าไชยานุชิต คลองนครเนื่องเขต คลองอุดมชลจร คลองขวางและคลองประเวศบุรีรมย์ ไม่น้อยกว่า ๕๐๐ เมตร(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทโรงเก็บ ตามกฎหมายว่าด้วยการควบคุมน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) จัดสรรที่ดินเพื่อประกอบอุตสาหกรรม(๖) จัดสรรที่ดินเพื่อประกอบพาณิชยกรรม(๗) จัดสรรที่ดินเพื่อการอยู่อาศัย(๘) การอยู่อาศัยหรือประกอบพาณิชยกรรมประเภทอาคารขนาดใหญ่(๙) การอยู่อาศัยหรือประกอบพาณิชยกรรมประเภทห้องแถว ตึกแถวหรือบ้านแถว(๑๐) การอยู่อาศัยประเภทอาคารชุดหรือหอพักการใช้ประโยชน์ที่ดินริมทางหลวงแผ่นดินและทางหลวงชนบท ฉช. ๓๐๐๑ให้มีที่ว่างตามแนวขนานริมเขตทางไม่น้อยกว่า ๖ เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลองหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๑๒ที่ดินประเภทปฏิรูปที่ดินเพื่อเกษตรกรรมให้ใช้ประโยชน์ที่ดินเพื่อการปฏิรูปที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมเท่านั้นข้อ ๑๓ที่ดินประเภทที่โล่งเพื่อนันทนาการและการรักษาคุณภาพสิ่งแวดล้อมเฉพาะที่ดินซึ่งเป็นของรัฐให้ใช้ประโยชน์ที่ดินเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อมหรือสาธารณประโยชน์เท่านั้นข้อ ๑๔ที่ดินประเภทสถาบันการศึกษาให้ใช้ประโยชน์ที่ดินเพื่อการศึกษาหรือเกี่ยวข้องกับการศึกษา สถาบันราชการหรือสาธารณประโยชน์เท่านั้นการใช้ประโยชน์ที่ดินริมฝั่งลำคลองหรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๑๕ที่ดินประเภทสถาบันศาสนาให้ใช้ประโยชน์ที่ดินเพื่อการศาสนาหรือเกี่ยวข้องกับการศาสนา การศึกษาสถาบันราชการ หรือสาธารณประโยชน์เท่านั้นการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลองหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๑๖ที่ดินประเภทสถาบันราชการ การสาธารณูปโภคและสาธารณูปการ ให้ใช้ประโยชน์ที่ดินเพื่อกิจการของรัฐกิจการเกี่ยวกับการสาธารณูปโภคและสาธารณูปการ หรือสาธารณประโยชน์เท่านั้นข้อ ๑๗โรงงานที่ได้รับอนุญาตให้ประกอบกิจการอยู่ก่อนวันที่กฎกระทรวงนี้มีผลใช้บังคับและยังประกอบกิจการอยู่ให้ขยายพื้นที่โรงงานเฉพาะในที่ดินแปลงเดียวกันหรือติดต่อเป็นแปลงเดียวกันกับแปลงที่ดินที่เป็นที่ตั้งของโรงงานเดิมซึ่งเจ้าของโรงงานเดิมเป็นผู้ถือกรรมสิทธิ์หรือมีสิทธิครอบครองอยู่ก่อนวันที่กฎกระทรวงนี้มีผลใช้บังคับ ทั้งนี้ไม่เกินหนึ่งเท่าของพื้นที่โรงงานที่ใช้ในการผลิตเดิมข้อ ๑๘การใช้ประโยชน์ที่ดินตามแผนผังแสดงโครงการคมนาคมและขนส่งท้ายกฎกระทรวงให้เป็นไปดังต่อไปนี้(๑) ที่ดินในบริเวณแนวถนนสาย ก ๑ ถนนสาย ข ๑ ถนนสาย ข ๒ ถนนสาย ข ๓ถนนสาย ข ๔ ถนนสาย ค ๑ และถนนสาย ค ๒ ห้ามใช้ประโยชน์ที่ดินเพื่อกิจการอื่นนอกจากกิจการตามที่กำหนด ดังต่อไปนี้(ก) การสร้างถนนหรือเกี่ยวข้องกับถนนและการสาธารณูปโภคและสาธารณูปการ(ข) การสร้างรั้วหรือกำแพง(ค) เกษตรกรรมหรือเกี่ยวข้องกับเกษตรกรรมที่มีความสูงของอาคารไม่เกิน๙ เมตร หรือไม่ใช่อาคารขนาดใหญ่(๒) ที่ดินในบริเวณแนวถนนสาย ก ๒ ถนนสาย ก ๓ ถนนสาย ก ๔ ถนนสาย ข ๕ถนนสาย ข ๖ และถนนสาย ข ๗ ห้ามใช้ประโยชน์ที่ดินเพื่อกิจการอื่นนอกจากกิจการตามที่กำหนด ดังต่อไปนี้(ก) การสร้างถนนหรือเกี่ยวข้องกับถนนและการสาธารณูปโภคและสาธารณูปการ(ข) การสร้างรั้วหรือกำแพง(ค)เกษตรกรรมหรือเกี่ยวข้องกับเกษตรกรรมที่มีความสูงของอาคารไม่เกิน ๙ เมตรหรือไม่ใช่อาคารขนาดใหญ่(ง) การอยู่อาศัยที่มีความสูงของอาคารไม่เกิน ๙เมตร หรือไม่ใช่อาคารขนาดใหญ่(จ) การอยู่อาศัยที่ไม่ใช่ห้องแถว ตึกแถว หรือบ้านแถว(ฉ) การอยู่อาศัยที่ไม่เป็นส่วนหนึ่งของการจัดสรรที่ดินข้อ ๑๙ให้ผู้มีอำนาจหน้าที่ในการควบคุมการก่อสร้างอาคารหรือประกอบกิจการในเขตผังเมืองรวมปฏิบัติการให้เป็นไปตามกฎกระทรวงนี้ให้ไว้ณ วันที่ ๑๑ กุมภาพันธ์ พ.ศ. ๒๕๕๘พลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑.[๓]บัญชีท้ายกฎกระทรวงให้ใช้บังคับผังเมืองรวมชุมชนสุวินทวงศ์ จังหวัดฉะเชิงเทรา พ.ศ.๒๕๕๘๒.แผนที่ท้ายกฎกระทรวงให้ใช้บังคับผังเมืองรวมชุมชนสุวินทวงศ์ จังหวัดฉะเชิงเทราพ.ศ. ๒๕๕๘๓.แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมชุมชนสุวินทวงศ์จังหวัดฉะเชิงเทรา พ.ศ. ๒๕๕๘๔. รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมชุมชนสุวินทวงศ์จังหวัดฉะเชิงเทรา พ.ศ. ๒๕๕๘๕.แผนผังแสดงโครงการคมนาคมและขนส่งท้ายกฎกระทรวงให้ใช้บังคับผังเมืองรวมชุมชนสุวินทวงศ์จังหวัดฉะเชิงเทรา พ.ศ. ๒๕๕๘๖. รายการประกอบแผนผังแสดงโครงการคมนาคมและขนส่งท้ายกฎกระทรวงให้ใช้บังคับผังเมืองรวมชุมชนสุวินทวงศ์จังหวัดฉะเชิงเทรา พ.ศ. ๒๕๕๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สมควรกำหนดให้ใช้บังคับผังเมืองรวมในท้องที่ตำบลศาลาแดง ตำบลบางน้ำเปรี้ยวอำเภอบางน้ำเปรี้ยว ตำบลคลองนครเนื่องเขต ตำบลบางขวัญตำบลท่าไข่ ตำบลคลองหลวงแพ่ง ตำบลคลองอุดมชลจร ตำบลหนามแดง ตำบลวังตะเคียนตำบลคลองเปรง ตำบลบางเตย ตำบลโสธร ตำบลบางกะไห ตำบลบางพระ อำเภอเมืองฉะเชิงเทราและตำบลเกาะไร่ ตำบลเทพราช ตำบลคลองประเวศ ตำบลบางกรูด ตำบลสนามจันทร์ ตำบลลาดขวางอำเภอบ้านโพธิ์ จังหวัดฉะเชิงเทราเพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสภาพแวดล้อมทั้งนี้ เพื่อให้บรรลุวัตถุประสงค์ของการผังเมืองและโดยที่มาตรา ๒๖ วรรคหนึ่ง แห่งพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง(ฉบับที่ ๓) พ.ศ. ๒๕๓๕ บัญญัติว่าการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้กฎกระทรวงให้ใช้บังคับผังเมืองรวมชุมชนสุวินทวงศ์จังหวัดฉะเชิงเทรา (ฉบับที่ ๒) พ.ศ. ๒๕๖๐[๔]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขเพิ่มเติมข้อกำหนดการใช้ประโยชน์ที่ดินตามกฎกระทรวงให้ใช้บังคับผังเมืองรวมชุมชนสุวินทวงศ์จังหวัดฉะเชิงเทรา พ.ศ. ๒๕๕๘ โดยปรับปรุงข้อกำหนดการใช้ประโยชน์ที่ดินประเภทอุตสาหกรรมและคลังสินค้า ตลอดจนปรับปรุงบัญชีท้ายกฎกระทรวงเพื่อให้เหมาะสมกับสภาพการณ์ในปัจจุบันและไม่เป็นอุปสรรคต่อการลงทุนในภาคอุตสาหกรรม จึงจำเป็นต้องออกกฎกระทรวงนี้ปริยานุช/ผู้จัดทำ๑๖ กุมภาพันธ์๒๕๕๘นุสรา/เพิ่มเติม๔ กันยายน ๒๕๖๐[๑] ราชกิจจานุเบกษาเล่ม ๑๓๒/ตอนที่ ๙ ก/หน้า ๑/๑๑ กุมภาพันธ์ ๒๕๕๘[๒] ข้อ ๑๐แก้ไขเพิ่มเติมโดยกฎกระทรวงให้ใช้บังคับผังเมืองรวมชุมชนสุวินทวงศ์จังหวัดฉะเชิงเทรา (ฉบับที่ ๒) พ.ศ. ๒๕๖๐[๓] บัญชีท้ายกฎกระทรวงให้ใช้บังคับผังเมืองรวมชุมชนสุวินทวงศ์ จังหวัดฉะเชิงเทรา พ.ศ. ๒๕๕๘แก้ไขเพิ่มเติมโดยกฎกระทรวงให้ใช้บังคับผังเมืองรวมชุมชนสุวินทวงศ์จังหวัดฉะเชิงเทรา (ฉบับที่ ๒) พ.ศ. ๒๕๖๐[๔] ราชกิจจานุเบกษาเล่ม ๑๓๔/ตอนที่ ๗๗ ก/หน้า ๑๐/๒๔ กรกฎาคม ๒๕๖๐